**0052** **Харольд мінажат**

**Бағушыңыз үшін мінажат**

***«Киелі Рух арқылы әрдайым Құдайға сиынып, барлық өтініштеріңді айтып, рухани сергек те шыдамды болыңдар: Құдайдың бүкіл халқы үшін мінажат ете беріңдер!***

***Сөйлеген сайын Ізгі хабардың құпиясын қаймықпай жариялауыма қажетті сөз аузыма түссін деп, мен үшін де мінажат етіңдер!»***

***(Ефестікт. хат 6:18-19)***

Елестетіп көріңізші, бір қарт қария таудың басына қарай ақырын жүріп, өзінің сарбаздарының жауға қарсы күресуге дайындалып жатқандарына көз тастайды. Шайқас басталғанда, ақ сақалды патриарх таяғын әскеріне қарай көтереді. Ол осы таяғын сиқырлы таяқ сияқты ұстап тұрған уақытта, оның адамдары жеңіп жатады. Алайда, уақыт өте келе оның қолдары шаршап, таяғы төмен түсе бастады, сол сәттен бастап шайқас барысы өзгеріп, жау оның әскерлерін жеңе бастады. Мұны көрген оның екі көмекшісі бұл қартқа көмектесуге асықты. Олар оны тасқа отырғызып, ал өздері оның қолдарын ұстап тұрды. Олардың әскері тағы да жау күштерін жеңе бастап, соңында бүкіл шайқасты толығымен жеңіп шықты.

Бұл таңқаларлық оқиға, солай емес пе? Бірақ бұл шынымен болған жағдай. Ол туралы Көне Өсиетте, Мысырдан шығу кітабының 17-тарауынан оқи аласыз. Мұса, Құдай халқының жетекшісі, патриарх, ал екі діни қызметкер - Һарон мен Һұр, оған жеңіске жету үшін оның қолдарын ұстап тұруға келді. Киелі кітапта осы оқиға туралы былай айтылған:

«Ешуа Мұсаның айтқандарын орындап, Амалек жасағына қарсы ұрысқа аттанып кетті, ал Мұса, Һарон және Һұр төбе басына шықты. Мұса қолын аспанға қарай көтерген кезде Исраил жеңіп, ал қолын төмен түсіргенде Амалек басым түсіп жатты. Бірақ Мұсаның қолдары талып қалды. Сонда Һарон мен Һұр үлкен тас алып келіп, соған Мұсаны отырғызды. Өздері біреуі оң жағында, екіншісі сол жағында тұрып, күн батқанша оның қолдарын сүйемелдеумен болды. Осылайша Ешуа бастаған сарбаздар өткір жүзді семсерлерімен Амалек жасағын күйретті.» (Мысырдан шығу 17:10-13)

Шындық - әрқашан қиял ғажайып немесе ертегіге қарағанда оғаш болып көрінеді.

(Жалғасы келесі сабақта........)